הר אסאמה

הר אסאמה (ביפנית: 浅間山, תעתיק לאותיות לטיניות: Asama-yama; תרגום: הר אסאמה) הוא הר געש פעיל ומורכב במרכז הונשו, האי הגדול של יפן, הוא הר הגעש הפעיל ביותר בהונשו. גובהו 2,568 מטרים מעל פני הים, והוא נמצא על הגבול שבין מחוז גונמה למחוז נאגנו.

 גאולוגיה 
ממוזער|227x227 פיקסלים|מפת תבליט של הרכס
הר אסאמה ממוקם בנקודת המפגש בין קשת איזו–בונין–מריאנה (Izu–Bonin–Mariana Arc) לבין הקשת הצפון-מזרחית של יפן (Northeastern Japan Arc). ההר בנוי מסלעים געשיים מאפיים ופירוקלסטיים שאינם אלקליים, מתקופת הפליסטוקן המאוחרת ועד ההולוקן. סוגי הסלעים העיקריים הם אנדזיט (andesite) ודקיט.

במאי 2007 ביצעו מדענים מאוניברסיטת טוקיו ואוניברסיטת נגויה ניסוי הדמיה מוצלח של פנים הר הגעש, באמצעות גילוי מיואונים (חלקיקים תת-אטומיים שמקורם בקרינה קוסמית), שעברו דרך ההר. החוקרים הצליחו לבנות תמונה פנימית של ההר, כולל חללים שדרכם זרמה לבה בעומק הר הגעש.

מצפה של אוניברסיטת טוקיו ממוקם במדרון המזרחי של ההר ושם נמדדות פליטות גזים המזהות שחרור גזים מקדים (pre-eruptive degassing) של מאגמה עולה, ובכך משפרת את יכולת חיזוי רעידות אדמה.
ימין|ממוזער|200x200 פיקסלים|מבט על הר הגעש, מצפון

 היסטוריה של התפרצויות 
המאפיינים הגאולוגיים של הר געש פעיל זה מנוטרים מקרוב באמצעות סייסמוגרפים ומצלמות וידאו הממוקמות אסטרטגית. מדענים הבחינו במגוון מרקמי באפר שהושקע באזור במהלך ההתפרצויות הסדרתיות מאז ההתפרצות בשנת 1108.
 אוגוסט 2019: מספר התפרצויות קטנות.
 16 ביוני 2015: התפרצות קטנה בפסגת אסמה, עם נפילת אפר לכיוון צפון-מזרח במרחק של עד 4 ק"מ מהלוע.
 2 בפברואר 2009: הר הגעש אסמה התפרץ בשעה 1:51 לפנות בוקר (שעון מקומי), האפר הגיע לגובה של 1.6 ק"מ, ופלט סלעים למרחק של ק"מ אחד מהלוע. נפילת אפר דווחה בטוקיו, 145 ק"מ דרומית-מזרחית להר הגעש.
 אוגוסט 2008: שלוש התפרצויות אפר קטנות במהלך החודש.
 1 בספטמבר 2004: התפרצות וולקנית בשעה 11:02. גושים לוהטים נפלטו מספר קילומטרים מהלוע וגרמו לשריפות.
 אפריל 1995: מעל 1,000 רעידות אדמה בהר הגעש.
 8 באפריל 1983: התפרצות נפיצה התרחשה וטפרה לוהטת נפלטה. האפר הגיע עד למרחק של 250 ק"מ מהר הגעש.
 26 באפריל 1982: התפרצויות נפיצות התרחשו בפסגת הר הגעש. אפר דק נפל גם בטוקיו.
 התפרצויות 1910–1960 התפרצויות התרחשו לעיתים קרובות במכתש הפסגה.
 9 במאי-5 באוגוסט 1783 (Tenmei eruption): התפרצויות לאורך שלושה חודשים ששיאן היה בליל 4 באוגוסט ונמשכה 15 שעות ההתפרצות ותוצאות הלוואי, הרס בתים ואדמות חקלאיות גרמו למותם של מעל 2,000 אנשים.

השנים שבהן אירעו התפרצויות הר הגעש אסאמה, מסמנות את רצף ההיסטוריה המתועדת של יפן. בשנים המובלטות, אירעו התפרצויות משמעותיות:

2019, 2009, 2008, 2004, 2003, 1995, 1990, 1983, 1982, 1973, 1965, 1961, 1958–59, 1953–55, 1952, 1952, 1950–51, 1949, 1947, 1946, 1944–45, 1938–42, 1935–37, 1934, 1934, 1933, 1931–32, 1930, 1929, 1929, 1927–28, 1924. 1922, 1920–1921, 1919, 1918?, 1917, 1916, 1915, 1914, 1909–14, 1908, 1908, 1907, 1907, 1906, 1905?, 1904, 1903, 1902, 1902, 1900–01, 1899, 1899, 1894, 1889, 1879, 1878?, 1875, 1869, 1815, 1803, 1803, 1783, 1779?, 1777, 1776, 1769, 1762, 1755 1754, 1733, 1732, 1731, 1729, 1729, 1728, 1723, 1723, 1722, 1721, 1720, 1719, 1718, 1717, 1711, 1710, 1708–09, 1706, 1704, 1703, 1669, 1661, 1661, 1660, 1659, 1658, 1657, 1656, 1655, 1653, 1652, 1651, 1650?, 1649, 1648, 1648, 1647, 1645, 1644 1609, 1605, 1604, 1600, 1598, 1597, 1596, 1596, 1595?, 1591, 1590, 1532, 1528, 1527, 1518, 1427?, 1281, 1108, 887, 685.

 אוניושידשי 

אוניושידשי (ביפנית: 鬼押出し, באנגלית: Onioshidashi), "גירוש שדים" הוא שמו של זרם לבה במדרון הצפוני של הר אסאמה. זרם הלבה שפרץ בשנת 1783 התמצק וידוע כיעד תיירותי.

 מוזיאון הר הגעש אסאמה 
ממוזער|200x200 פיקסלים|מוזיאון הר הגעש אסאמה
מוזיאון הר הגעש אסאמה (浅間火山博物館; The Asama Volcano Museum) שכן כארבעה קילומטרים מההר והיה פעיל בין השנים 1993–2020.

מספר המבקרים הגיע לשיא של 265,000 בשנת 1994, אך פעילויות סייסמיות גרמו לסגירות תכופות ולירידה במספר המבקרים. המוזיאון נקלע לחובות והוא נסגר בשנת 2020.

 גלריה 

 קישורים חיצוניים 

 הערות שוליים 

קטגוריה:מתחמים געשיים
קטגוריה:הרי געש פעילים
קטגוריה:יפן: גאולוגיה
קטגוריה:יפן: הרי געש